
PARAMOS MOKINIO REIKMENIMS ĮSIGYTI SKYRIMAS

Paslaugos apibūdinimas
Parama mokinio reikmenims įsigyti skiriama mokiniams, kurie mokosi bendrojo ugdymo mokyklose, profesinio mokymo įstaigose, ikimokyklinio ugdymo mokyklose ar pas kitą švietimo teikėją (išskyrus laisvąjį mokytoją) (toliau vadinama – mokykla) pagal bendrojo ugdymo  ar priešmokyklinio ugdymo programas.
Parama mokinio reikmenims įsigyti neskiriama: vyresniems kaip 21 metų mokiniams, kurie mokosi pagal suaugusiųjų ugdymo programas; mokiniams, kurie mokosi ir pagal bendrojo, ir pagal profesinio mokymo programas; mokiniams, kurie yra išlaikomi valstybės arba savivaldybės finansuojamose įstaigose; mokiniams, kuriems nustatyta vaiko laikinoji ar nuolatinė globa (rūpyba).
Mokiniai turi teisę į paramą mokinio reikmenims įsigyti, jeigu vidutinės pajamos vienam iš bendrai gyvenančių asmenų ar vienam gyvenančiam asmeniui (toliau vadinama – vidutinės pajamos vienam asmeniui) per mėnesį yra mažesnės kaip 1,5 valstybės remiamų pajamų (toliau – VRP) dydžio.
Atsižvelgiant į bendrai gyvenančių asmenų ar vieno gyvenančio asmens gyvenimo sąlygas, mokiniai turi teisę į paramą mokinio reikmenims įsigyti, jeigu vidutinės pajamos vienam asmeniui per mėnesį yra mažesnės kaip 2 VRP dydžiai.
Kėdainių rajono savivaldybės tarybos nustatyta tvarka, atsižvelgiant į bendrai gyvenančių asmenų ar vieno gyvenančio asmens gyvenimo sąlygas,  išimties atvejais parama mokinio reikmenims įsigyti gali būti skiriama, jeigu vidutinės pajamos vienam asmeniui per mėnesį yra mažesnės kaip 2,5 VRP dydžio.
Vidutinės pajamos vienam asmeniui per mėnesį apskaičiuojamos pagal 3 kalendorinių mėnesių iki kreipimosi dėl paramos mokinio reikmenims įsigyti mėnesio pajamas, nustatytas LR piniginės socialinės paramos nepasiturintiems gyventojams įstatymo 17 straipsnyje, arba pagal kreipimosi dėl paramos mokinio reikmenims įsigyti mėnesio pajamas, jei bent vieno iš bendrai gyvenančių asmenų arba vieno gyvenančio asmens pajamų šaltinis ar bendrai gyvenančių asmenų sudėtis, palyginti su 3 praėjusiais kalendoriniais mėnesiais, pasikeitė.
Apskaičiuojant vidutines pajamas vienam asmeniui per mėnesį, į pajamas neįskaitoma išmoka vaikui (vaiko pinigai) ir 20–40 proc. (priklausomai nuo šeimos sudėties ir vaikų skaičiaus) darbo užmokesčio, nedarbo socialinio draudimo išmokos.
Parama mokinio reikmenims įsigyti skiriama iki mokslo metų pradžios arba mokslo metais, bet ne vėliau kaip iki einamųjų metų gruodžio 15 dienos. Mokinio reikmenims įsigyti (įskaitant pirkimo pridėtinės vertės mokestį) skiriama 2 bazinių socialinių išmokų dydžio suma vienam mokiniui per kalendorinius metus.
Jei mokinys patiria socialinę riziką arba mokinį augina bendrai gyvenantys asmenys, patiriantys socialinę riziką, parama mokinio reikmenims įsigyti teikiama nepinigine forma, išskyrus atvejį, kai atvejo vadybininkas, koordinuojantis atvejo vadybos procesą, o kai atvejo vadyba netaikoma, – socialinis darbuotojas, dirbantis su asmenimis, patiriančiais socialinę riziką, rekomenduoja paramą mokinio reikmenims įsigyti teikti pinigine forma.

Paslaugos teikimo proceso aprašymas
1. Paslaugos gavėjas pateikia prašymą-paraišką asmeniškai atvykus į Kėdainių rajono seniūniją pagal savo deklaruotą gyvenamąją vietą, o jeigu jo gyvenamoji vieta nedeklaruota ir jis nėra įtrauktas į gyvenamosios vietos nedeklaravusių asmenų apskaitą, – į Kėdainių rajono seniūniją, kurios teritorijoje faktiškai gyvena, paštu arba per atstovą (įgaliotą asmenį, rūpintoją, globėją) arba per elektroninių paslaugų portalą ,,Elektroniniai valdžios vartai“, prisijungus prie Socialinės paramos šeimai informacinės sistemos (SPIS) adresu www.spis.lt. 
2. Paslaugos vykdytojas išnagrinėja prašymą-paraišką ir priima sprendimą dėl paramos mokinio reikmenims įsigyti skyrimo / neskyrimo arba informuoja paslaugos gavėją dėl prašymo papildymo.
3. Paslaugos gavėjas apie  priimtą sprendimą informuojamas prašyme-paraiškoje nurodytu būdu (registruotu laišku, elektroniniu laišku, telefonu) ar SPIS prisijungus prie savo užsakytos paslaugos.

Paslaugos teikimo informacija
Paslauga yra nemokama ir suteikiama per 10 darbo dienų.

Teisės aktai, reguliuojantys paslaugos teikimą
1. Lietuvos Respublikos socialinės paramos mokiniams įstatymas.
2. Kėdainių rajono savivaldybės tarybos 2019 m. kovo 3 d. sprendimą Nr. TS-39 „Dėl Paramos mokinio reikmenims įsigyti Kėdainių rajono savivaldybėje tvarkos aprašo patvirtinimo“. 
3. Lietuvos Respublikos piniginės socialinės paramos nepasiturintiems gyventojams įstatymas

Informacija ir dokumentai, kuriuos turi pateikti asmuo
1. Prašymas-paraiška socialinei paramai mokiniams gauti.
2. Asmens tapatybę patvirtinantis dokumentas.
3. Pažymos apie pajamas, gautas per 3 praėjusius kalendorinius mėnesius iki kreipimosi mėnesio, arba kreipimosi mėnesio pajamas, jeigu kreipimosi mėnesį, palyginti su 3 praėjusiais kalendoriniais mėnesiais, pasikeitė pajamų šaltinis arba bendrai gyvenančių asmenų sudėtis.
4. Pažyma įmonės, įstaigos, organizacijos, antstolio apie lėšas vaikui (vaikams) išlaikyti.
5. Sutarties apie nuomojamą žemę kopija.
6. Kiti dokumentai (atsižvelgiant į aplinkybes). 
Jeigu socialinė parama mokiniui būtina ir mokinio tėvai, globėjai (rūpintojai) nesikreipia dėl socialinės paramos mokiniams, mokykla savivaldybės administracijai pateikia tik turimą informaciją, reikalingą socialinei paramai mokiniams skirti.

Paslaugos inicijavimo forma
1. Prašymo-paraiškos socialinei paramai mokiniams gauti SP-11 forma
2. Šeimos duomenys socialinei paramai gauti SP-1 forma.
3. Duomenys apie asmens ir jo šeimos narių veiklos pobūdį ir socialinę padėtį SP-2 forma.

Informacija ir dokumentai, kuriuos gauna paslaugos teikėjas
[bookmark: _Hlk191975817]Naudojantis Socialinių išmokų apskaitos sistema „Parama“ arba Socialinės paramos šeimai informacine sistema „SPIS“, gaunami duomenys iš:
1. Gyventojų registro duomenų bazės (išrašas).
2. SODRA duomenų bazės (išrašas).
3. Užimtumo tarnybos duomenų bazės (išrašas).
4. ANTA informacinės sistemos duomenų bazės (išrašas).
5. Mokinių registro duomenų bazės (išrašas).
6. Studentų registro duomenų bazės (išrašas).
7. Nacionalinės mokėjimo agentūros duomenų bazės (išrašas).
8. Kiti duomenys (atsižvelgiant į aplinkybes).

Už paslaugos teikimą atsakingų asmenų kontaktai

Socialinės paramos skyriaus vyr. specialistė Reda Kelmelė, tel. +370 347 44200, el. p. reda.kelmele@kedainiai.lt.
Socialinės paramos skyriaus vyr. specialistė Justė Maročkaitė, tel. +370 347 69528,  el. p.  juste.marockaite@kedainiai.lt.
Kėdainių miesto seniūnijos vyresn. specialistė (socialinei paramai) Rasa Krivickienė, tel.  +370 347 44108, el. p. miesto.seniunija@kedainiai.lt.
Kėdainių miesto seniūnijos socialinės paramos specialistė Vaida Novikovienė, tel. +370 347 44103, mob. +370 652 55330, el. p. vaida.novikoviene@kedainiai.lt.
Kėdainių miesto seniūnijos socialinės paramos specialistė Daiva Valiūnė, tel.  +370 347 53277, mob. +370 659 05945, el. p. daiva.valiune@kedainiai.lt.
Kėdainių miesto seniūnijos socialinės paramos specialistė Sabina Ramanauskienė, tel. +370 347 51567, mob. +370 699 80782, el. p. sabina.ramanauskiene@kedainiai.lt.
Kėdainių miesto seniūnijos socialinių išmokų specialistė Jūratė Vitkutė, tel. +370 347 44103, mob. +370 650 51045, el. p. jurate.vitkute@kedainiai.lt.
Kėdainių miesto seniūnijos socialinių išmokų specialistė Rima Titiškė, tel.  +370 347 51567, mob. +370 652 89298, el. p. rima.titiske@kedainiai.lt.
Kėdainių miesto seniūnijos socialinių išmokų specialistė Irutė Jusevičienė, tel. +370 347 53277, mob. +370 656 94639, el. p. irute.juseviciene@kedainiai.lt.
Gudžiūnų seniūnijos socialinės paramos specialistė Rita Aleliūnienė, tel.  +370 347 45342, mob. +370 600 91456, el. p. rita.aleliuniene@kedainiai.lt.
Dotnuvos seniūnijos socialinės paramos specialistė Jurgita Daniūnaitė, tel. +370 347 39300, el. p. dotnuvos.seniunija@kedainiai.lt.
Dotnuvos seniūnijos socialinių išmokų specialistė Ina Minkevičienė, tel. +370 699 93724, el. p. dotnuvos.seniunija@kedainiai.lt.
Josvainių seniūnijos socialinės paramos specialistė Virginija Cukanovienė, tel. +370 347 73180, mob. +370 659 08387, el. p. virginija.cukanoviene@kedainiai.lt.
Josvainių seniūnijos Socialinės paramos specialistė Veronika Žilinskienė, tel. +370 347 73224, mob. +370 659 74959, el. p.  veronika.zilinskiene@kedainiai.lt.
Krakių seniūnijos socialinės paramos specialistė Vilma Berulienė, tel. +370 347 38197, el. p. vilma.beruliene@kedainiai.lt.
Pelėdnagių seniūnijos socialinės paramos specialistė Vilma Paškevičienė, tel. +370 347 67611, mob. +370 626 57842, el. p. vilma.paskeviciene@kedainiai.lt.
Pernaravos seniūnijos socialinės paramos specialistė Vilma Ramanauskienė,  tel. +370 347 42148, el. p. vilma.ramanauskiene@kedainiai.lt.
Šėtos seniūnijos socialinės paramos specialistė Vitalija Mikėnaitė, mob. +370 688 96775, el. p. vitalija.mikenaite@kedainiai.lt. 
Surviliškio seniūnijos socialinės paramos specialistė Lina Civilkienė, tel. +370 347 41222, mob. +370 683 78590, el. p. lina.civilkiene@kedainiai.lt. 
Truskavos seniūnijos socialinių išmokų darbuotoja Marija Zakaryzienė, tel. +370 347 41335, el. p. marija.zakaryziene@kedainiai.lt.
Truskavos seniūnijos socialinių išmokų darbuotoja Greta Minskienė, tel.  +370 347 41352, el. p. greta.minskiene@kedainiai.lt.
Vilainių seniūnijos socialinės paramos specialistė Laima Laurinavičienė, tel. +370 347 68312, mob.  +370 656 30077, el. p. laima.laurinaviciene@kedainiai.lt.

[bookmark: _Hlk191017611]Informacija apie teikėją
Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
[bookmark: _Hlk193961204]Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.


